

Trafikkplan for Hegle Barnehage



**HVORFOR ER DET VIKTIG MED TRAFIKKOPPLÆRING I BARNEHAGEN?**

Barn forholder seg til trafikk fra de er helt små.

I de første årene er det foreldrene som må ha hele ansvaret, men etter hvert er målet at barnet skal bli en selvstendig og trygg trafikant. Foreldrene/foresatte er barnets første trafikklærer og den viktigste rollemodellen.

Her i Hegle barnehage ønsker vi å ha trafikkopplæring som en del av vårt pedagogiske innhold. I dette arbeidet er vi avhengig av et godt samarbeid med alle foresatte og foresatte.

Trafikkopplæring i barnehagen er viktig for å gi det enkelte barn bedre ferdigheter, kunnskaper og holdninger som fotgjenger, passasjer og syklist i trafikken. Og seinere i livet som sjåfør i trafikkbildet.

«Tarkus – barnas trafikkvenn» er et trafikkmateriell utviklet av *trygg trafikk,* som vi i barnehagen bruker i samlingsstunder. Tarkus er en hånd-dukke (*hysj! Ikke si det til han*) som hjelper barna å forstå trafikken. Sammen funderer de over hva som er god trafikkskikk i trafikksituasjoner som er aktuelle for barna å lære.

I tillegg til Tarkus, som for øvrig er et beltedyr, er det med fortellinger, plakater og musikk om Tarkus og vennene hans.

Læringen vil selvfølgelig også foregå ute i trafikken når vi er på turer.

Barnehagens faste sykkel dag, arrangeres med fokus på sikkerhet. Vi bruker alltid hjelm!

**PRESENTASJON AV TARKUS OG VENNENE HANS:**

TARKUS: Tarkus er et beltedyr, som har 9 belter på ryggen sin. Han er omsorgsfull og gir trøst og omtanke til andre. Når Tarkus kjører bil, har han alltid på seg belte og kaller seg da et «bilbeltedyr».



KAMELEONEN LEON: Kameleonen Leon har ikke et helt fullt utviklet språk, og uttrykker seg ved hjelp av følelsene sine. Han kan skifte farge etter omgivelsene. Hvis han står ved et trafikklys, skifter han mellom fargene grønn, gul og rød.



FLAGGI-LISE: Flaggi-Lise har veldig god hørsel. Hun kan fly og hjelper de andre med å få oversikt over ulike situasjoner. Hun er også glad i rytme og musikk.

MUSEDYRET: Musedyret er en liten mus med store øyne som ser veldig bra. Hun er også veldig engstelig. Skal hun gå over veien, eller ikke? Kommer bilen sakte eller fort? Har hun sett til alle kante?

TRAFIKKOPPLÆRING INNENFOR DE 7 FAGOMRÅDENE

|  |  |  |
| --- | --- | --- |
| KOMMUNIKASJON, SPRÅK OG TEKST: * Bli kjent med begreper, farger og uttrykk som brukes i trafikken
* Gjøre barna oppmerksomme på trafikkskiltene og bli kjent med de enkle trafikkskiltene.
* Ta bilde av skiltene i nærområdet vårt
* Hvordan kommunisere i trafikken
 |  | ANTALL, ROM OG FORM: * Symboler, geometriske former, tall, telling, størrelser, avstand, mengde
 |
| NÆRMILJØ OG SAMFUNN: * Utforske nærmiljøet
* Bruk av sikkerhetsutstyr, refleks, hjelm, barnesete, bilbelte.
* Regler og normer
* Forurensning
 | **MÅL:** * **Styrke og utvikle barnas gode holdninger til og i trafikken**
* **Være en god rollemodell**
* **Redusere antall ulykker i fremtiden**
 | KROPP, BEVEGELSE OG HELSE: * Øve opp syn, hørsel og motoriske ferdigheter.
* Bli oppmerksom på, og takle hverdagens farer i trafikken
* Utvikle gode vaner som å bruke refleks, sykkelhjelm, belte i bil
 |
| KUNST, KULTUR OG KREATIVITET: * Sanger og musikk (Tarkusheftet)
* Dramatisering med Tarkus og vennene hans
* Tegne, klippe – lime oppgaver
 | NATUR, TEKNIKK OG MILJØ * Bli kjent med at årstidene påvirker trafikkbildet
* Fremme forståelse for symboler og tall.
 | ETIKK, RELIGION OG FILOSOFI: * Utvikle følelser og empati gjennom samspill, samhandlinger og konfliktløsninger
* Ta vare på hverandre når vi er ute i trafikken.
* Holde i hånda. Store passer små
 |

PLAN FOR TRAFIKKOPPLÆRINGEN 2017/2018

|  |  |  |
| --- | --- | --- |
| MÅNED | TEMA | MÅL |
| SEPTEMBER | Tarkus og vennene hans i trafikken» * Trafikk-info på foreldremøte
 | Bli kjent med Tarkus. * Øke bevisstheten om at det er viktig at man bruker alle sansene sine godt når man er ute i trafikken.
 |
| OKTOBER | * «På vei til barnehagen»
* Bruk refleks
 | * Bli kjent med ulike måter å komme til barnehagen på
* Hvordan er porten og veien utenfor barnehagen vår?
* Lage reflekstre.
 |
| NOVMEBER Refleksjakt i barnehagen 9/11-18 | * «Bruk refleks»
 | Lære seg betydningen av å se og bli sett i trafikken  |
| DESEMBER | * «Trafikk om vinteren»
 | Lære det som er forskjellig i trafikken om vinteren  |
| JANUAR | * «Vinter på lekeplassen»
 | Lære om trygge lekeplasser og lekeplasser om vinteren  |
| FEBRUAR | * «Husk bilbelte»
 | * Lære hvorfor det er viktig med belte på når man kjører bil.
* Minne de voksne på at de også må bruke belte.
 |
| MARS | * Pass på i trafikken»
 | * Lære hva det betyr at veien er klar
* Kjennskap til forskjellige transportmidler
 |
| APRIL | * «Å vente og gå»
 | * Lære hva man må passe seg for når man skal gå over veien
 |
| MAI | * «Sykle med hjelm»
 | * Lære om ulike sykler
* Hvorfor er det viktig med sykkelhjelm?
* Annet sikkerhetsutstyr på sykkel
 |
| JUNI | * Praksis
 | * Barnehagen går ut på turere etter været. Vi øver på trafikkvett.
 |

GRUNNLEGGENDE TRAFIKKREGLER OG SIKKERHETSUTSTYR

* Jeg går alltid rolig over veien
* Jeg ser alltid til begge sider
* Jeg går alltid på venstre side
* Jeg stopper alltid ved fotgjengerfelt/-overgangen før vi går over veien
* Jeg stenger alltid porten inn til barnehagen
* Jeg rygger alltid bilen inn til parkeringa
* Jeg stopper alltid motoren på bilen når jeg parkerer
* Jeg bruker alltid bilbelte (selv på korte turer)
* Jeg sikrer alltid barnet mitt i bil (selv på korte turer)
* Jeg bruker alltid sykkelhjelm
* Jeg bruker alltid refleks (en i hver lomme)



KAN DU SVARE JA PÅ ALT DETTE, ER DU ET GODT FORBILDE FOR BARNA DINE ☺